Diari Oficial de la Generalitat Valenciana


Sumari del DOGV 1338, del 03-07-1990 (1990/818095)

ORDRE de 12 febrer de 1990, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana, per al curs escolar 1990-1991.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/12/(6)/dof/vci/html**

### Dades del document

Número de DOGV
:   1338

Data del DOGV
:   03-07-1990

Secció del DOGV
:   DISPOSICIONS GENERALS

Número del document
:   1990/818095


Data del document
:   12-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 de febrer de 1990, de la Conselleria de Cultura, Educació i Ciència, per la qual s'estableix el calendati escolar per a tots els centres docents no universitaris de la Comunitat Valenciana, per al curs escolar 1990/91.  
Tenint en compte la necessitat d'establir el calendari escolar que ha de regir en els centres docents de la Comunitat Valenciana i atesa l'experiència de l'aplicació del calendari escolar del curs passat, vists els articles d'aplicació de la Llei 4/1970, de 4 d'agost, general d'educació i la Llei orgànica 8/1985, de 3 de juliol; i en virtut de les competències conferides pel Reial Decret 2093/1983, de 28 de juliol, sobre traspàs de funcions i serveis de l'administració de l?Estat a la Comunitat Valenciana en matèria d'educació,  
ORDENE:  
Primer  
Durant el curs escolar 1990/91, els centres públics i privats d'Educació General Bàsica, Educació Pre-escolar, Educació Especial, Educació Permanent d'Adults, Batxillerat, Formació Professional, les Escoles d'Arts Aplicades i Oficis Artístics, Escoles Oficials d'Idiomes, Conservatoris de Música, Escoles d'Art Dramàtic i Dansa, i Escola de Ceràmica, es regiran per allò que disposa la present Ordre.  
Segon  
El curs acadèmic per als centres docents d'Educació Preescolar, Educació General Bàsica i Educació Especial començarà l'1 de setembre de 1990 i finalitzarà el 31 d'agost de 1991, excepció feta de les activitats pendents del curs anterior. Per -a la resta dels centres docents amunt consignats, el curs acadèmic començarà l'1 d'octubre de 1990 i finalitzarà el 30 de setembre de 1991.  
Tercer  
El professorat dels nivells a què fa referència aquest calendari, realitzarà activitats acadèmiques en els centres des del 3 de setembre fins el 28 de juny de 1991, ambdós inclosos, llevat de les activitats pendents que es realitzaran en el mes de juliol.  
Quart  
Les classes es desenrotllaran, llevat dels dies festius i vacacions, en els períodes següents:  
a) Per a Educació Pre-escolar, Educació General Bàsica i Educació Especial, de dilluns a divendres durant els dies compresos entre el 17 de setembre de 1990 i el 21 de juny de 1991, ambdós inclosos.  
b) Per a la resta dels ensenyaments no universitaris, de dilluns a divendres durant els dies compresos entre l'1 d'octubre de 1990 i el 14 de juny de 1991, ambdós inclosos.  
Cinqué  
Seran festius durant el curs escolar, a més a més del descans, els dies següents:  
- 9 d'octubre: Dia de la Comunitat Valenciana,  
- 12 d'octubre: Festa Nacional d'Espanya,  
- 1 de novembre: Festivitat de Tots Sants,  
- 6 de desembre: Dia de la Constitució Espanyola,  
- 19 de març: Festivitat de Sant Josep,  
- 1 de maig: Festa del Treball.  
Sense perjudici d'allò que estableix l'autoritat competent quant a festes laborals, cada municipi podrà proposar a la Conselleria de Cultura, Educació i Ciència, oït el consell escolar municipal, un màxim de tres dies festius, d'entre els indicats com a lectius en aquest calendari, a més dels assenyalats com a festius per l'ajuntament, segons que estableix l'article 46 del Reial Decret 2001/1983, de 28 de juliol (BOE de 29 de juliol) i que anualment són publicats en el Diari Oficial de la Generalitat Valenciana.  
Amb aquesta finalitat, els ajuntaments trametran als Serveis Territorials de Cultura i Educació corresponents, abans del 30 d'octubre de 1990, la relació de dies no lectius declarats com a tals, per tal que el director territorial de Cultura i Educació ho autoritze.  
Sisé  
A més de les d'estiu, seran període de vacacions:  
- per Nadal: des del 22 de desembre de 1990 fins al 6 de gener de 1991, ambdós inclosos;  
- per Pasqua: des del 28 de març de 1991 al 8 d'abril de 1991, ambdós inclosos.  
Seté  
Pel que fa als ensenyaments d'Educació Pre-escolar, Educació General Bàsica i Educació Especial en els períodes corresponents als mesos de juny i setembre, les activitats escolars de l'alumnat es desenrotllaran pel matí, en jornada contínua de nou a tretze hores. Durant la resta del curs, la jornada diària per al desenrotllament del Currículum, serà de 5 hores lectives, distribuïdes de 9 a 12 hores i de 15 a 17 hores. Les hores que manquen per a complir l?horari del professorat es destinaran de manera flexible, segons els plans del centre aprovats pels consells escolars i d'acord amb la jornada laboral fixada per als funcionaris docents i amb l'assenyalada en els convenis col·lectius respectius.  
Vuité  
En els nivells d'Ensenyaments Mitjans l?horari de jornada per a desplegar el Currículum serà de matí i de vesprada, sent la classe lectiva de seixanta minuts, sense perjudici d'allò establert per als centres amb un horari nocturn.  
Novè  
Durant els mesos de setembre i juny, i en els períodes no destinats a activitats lectives amb alumnat, el professorat dels nivells a què fa referència aquesta Ordre, romandrà en els centres desplegant les funcions previstes per a l'inici i finalització del curs acadèmic.  
En el mes de juliol, a més de les labors administratives pròpies del centre escolar, podran fer-se en els centres activitats de perfeccionament del professorat.  
Desé  
Els directors dels centres faran complir aquesta Ordre, la qual s'haurà d'exposar, d'una forma visible per als interessats, en lots els centres docents a què fa referència l'article primer.  
La Inspecció Educativa vetllarà, de la mateixa manera, pel compliment d'allò que disposa la present norma.  
Onze  
Qualsevol modificació del calendari, necessària per circumstàncies especials, haurà de ser autoritzada expressament per la Direcció General de Centres i Promoció Educativa.  
Les modificacions d'horaris regulats en aquesta ordre hauran de ser, prèviament, autoritzades pel director territorial de Cultura i Educació respectiu.  
DISPOSICIONS FINALS  
Primera  
La Direcció General de Centres i Promoció Educativa dictarà les disposicions oportunes envers el desplegament i el compliment d'aquesta Ordre.  
Segona  
La present disposició entrarà en vigor el mateix dia que es publique en el Diari Oficial de la Generalitat Valenciana.  
València, 12 de febrer de 1990.  
El Conseller de Cultura, Educació i Ciència,  
ANTONIO ESCARRE ESTEVE


Còpia Permalink ELI